ครัวผักหวานบ้านไร่นฤบดินทร์ สาขา 1 แสงชูโต ร้านอาหารชื่อดังของจังหวัดกาญจนบุรี วันที่ไปทานเป็นวันธรรมดาแต่ก็มีลูกค้าเข้ามาในร้านเยอะมากแทบจะเต็มร้านเลยในช่วงก่อนตอนเย็น โชคดีที่ไปถึงก่อน ไม่งั้นไม่มีที่นั่งแน่ๆ 

เมนูค่อนข้างเยอะและหลากหลาย แต่ส่วนมากก็จะมีผักหวานเป็นส่วนผสมหลายเมนู ส่วนเมนูที่สั่งมาทั้งหมดอร่อยทุกเมนูเลยค่ะ และราคาก็ยังไม่แพงปริมาณก็เยอะด้วยค่ะ

Open 8:00-20:00 (หยุดวัน อา)
Tel. 081-8091622, 086-3841450, 034-585023
ที่จอดรถ ข้างทาง


### รายการที่สั่ง ###

น้ำเปล่า (15฿)

น้ำแข็ง (15฿)

ข้าวเปล่า (15฿)

ผัดผักหวานไฟแดงกุ้งสด (120฿) ผักอ่อนกรอบดีค่ะ กุ้งสดดี ส่วนรสชาติมีรสเผ็ดนิดๆ กำลังอร่อย ทานคู่กับข้าวสวยร้อนๆ แหล่มเลยค่ะ

แกงส้มผักหวานชุบไข่ (150฿) มาเป็นหม้อไฟเลยค่ะ ปริมาณเยอะเลย แกงส้มน้ำค่อนข้างข้น รสชาติเข้มข้นดีแต่ออกหวานนำหน่อยแต่อร่อยค่ะ จะมีกุ้งสดใส่มาให้ด้วย ผักหวานชุบไข่ก็เยอะดี ด้านบนจะมีผักหวาน on top อีกเพียบเลย

ทอดมันปลากราย (150฿) เนื้อเหนียวเด้งนุ่มอร่อย ทานเดี่ยวๆก็อร่อย จิ้มกับน้ำจิ้มก็อร่อยค่ะ

ส้มตำผักหวานกรอบ (120฿) ผักหวานชุบแป้งทอดกรอบๆ แห้งไม่อมน้ำมัน ปริมาณเยอะอีกเช่นกัน ส่วนเครื่องยำจะมีไข่ต้มใส่มาด้วย รสชาติเปรี้ยวหวานเค็ม ครบรสอร่อยดีค่ะ

*** อาหารราคาไม่แพง รสชาติดี แนะนำเลยค่ะ อร่อยถูกใจ สบายกระเป๋า ***



                       ----------------

*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน ช่วงเวลาที่ไปทานคนละช่วงกัน บางวันอาจจะดีบางวันอาจจะไม่ดี บางทีร้านพึ่งเปิดยังไม่เข้าที่เข้าทาง รึบางทีเชฟคนละคน มือไม่นิ่ง บางคนไปทานและอร่อยมาก บางคนไปทานกลับเฉยๆ อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวทุกรีวิว ไปทานด้วยตัวเองจริง เรทที่ให้ 3 ดาว มาตรฐานส่วนตัวคือใช้ได้ไม่ได้แย่โอเคฝากท้องได้ ถ้าร้านไหนให้1-2 คือเราบอกจุดแก้ไขในร้านที่มีปัญหาเพื่อให้ทางร้านปรับปรุงให้ดีกว่าเดิม ไม่ได้โจมตีร้านแต่อย่างใด ถ้าอาหารรสชาติไม่โอเค บริการไม่โอเค หรือไม่สะอาด จะให้มารีวิวตรงกันข้ามคงไม่ใช่ ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***